само за държави членки, които имат установена програма за измерване на коефициента на триене на ПИК с използване на измервателен уред, одобрен от държавата членка.
 Елемент Т —
 Забележки в свободен текст.
 Допълнение 4
 ФОРМУЛЯР ЗА ASHTAM
 ИНСТРУКЦИИ ЗА ПОПЪЛВАНЕ НА ФОРМУЛЯРА ASHTAM
 1. Общи положения
 1.1
 С ASHTAM се предоставя информация за състоянието на даден вулкан, когато промяна в неговата активност оказва или се очаква да окаже влияние върху изпълнението на полетите. Тази информация се предоставя, като се използват цветните предупредителни кодове за нивото на вулкана, дадени в точка 3.5 по-долу.
 1.2
 В случай на изригване на вулкан, при което се отделя облак от вулканична пепел от значение за изпълнението на полетите, в ASHTAM се предоставя също информация за местоположението, обхвата и движението на облака и засегнатите въздушни маршрути и полетни нива.
 1.3
 Излъчването на ASHTAM, съдържащо информация за изригване на вулкан в съответствие с раздел 3 по-долу, не се отлага до осигуряване на пълна информация за елементи А—К, а се разпространява незабавно след получаване на известие за настъпило или очаквано изригване или за настъпила или очаквана промяна в активността на даден вулкан от значение за изпълнението на полетите, или се съобщава за облак от вулканична пепел. В случай, че изригването е очаквано и следователно към момента няма видим облак от пепел, полета от А до Д се попълват, а в полета от Е до И се вписва „not applicable“ („неприложимо“). По същия начин, ако се съобщава за облак от вулканична пепел, напр. чрез специален доклад от въздухоплавателно средство, но вулканът, от който е бил изхвърлен той, към момента не е известен, до получаването на допълнителна информация в полета от A до Д от първоначалното ASHTAM се вписва „unknown“ („неизвестно“), а полета Е до И се попълват, както е необходимо, въз основа на специалния доклад от въздухоплавателното средство. При други обстоятелства, ако не е налична информация за конкретно поле от A до K, се вписва „NIL“.
 1.4
 Максималният период на валидност на ASHTAM е 24 часа. При промяна в предупредителния код се издава ново ASHTAM.
 2. Съкратено заглавие
 2.1
 За улесняване на автоматичната обработка на съобщения ASHTAM в компютърните банки от данни се вписва съкратеното заглавие „TT AAiiii CCCC MMYYGGgg (BBB)“, като се следва обичайният начин на озаглавяване съгласно Аеронавигационната неподвижна телекомуникационна мрежа (AFTN) Обяснение на символите:
 TT
 =
 идентификатор на данните за ASHTAM = VA;
 AA
 =
 географски идентификатор на държавата, напр. NZ = Нова Зеландия;
 iiii
 =
 четирисимволен сериен номер на ASHTAM;
 CCCC
 =
 четирибуквен индикатор за местоположението на засегнатия район за полетна информация;
 MMYYGGgg
 =
 дата/час на докладване, където:
 MM
 =
 месец, напр. януари = 01, декември = 12;
 YY
 =
 ден от месеца;
 GGgg
 =
 време в часове (GG) и минути (gg) съгласно UTC;
 (BBB)
 =
 незадължителна група за коригиране, в случай на грешка, на съобщение ASHTAM, разпространено по-рано със същия сериен номер = COR.
 Сведенията се поставят в скоби (BBB), за да се обозначи, че тази група не е задължителна.
 3. Съдържание на ASHTAM
 3.1
 Елемент A — Засегнат район за полетна информация, еквивалент